Claudius Eugenius Maitre

Claudius Eugenius Maitre (Claude Eugène Maitre; natus apud Louhans anno 1876; mortuus 1925) fuit historicus et Orientalista qui praecipue rebus Iaponicis studuit. In symbola "L'art du Yamato", anno 1901 divulgata, ex arte templi Horyūji decelavit traditiones Sinicas, Coreanas, Indicas et autochthones. Postea de originibus belli Russo-Iaponici scripsit; de rebus in Vietnamia gestis ab episcopo Francogallico Pigneau de Behaine documenta utilia edidit.

Claudius Eugenius Maitre fuit director Scholae Extremi Orientis Francicae ab anno 1908 usque ad 1920, sed anno 1914 Lutetiae profectus, Bello Orbis Terrarum I orto, pro patria in exercitu Francico meruit. Fuerat iam director ad interim annis 1904-1905 (Ludovico Finot absente) et 1907-1908 (Alfredo Foucher absente).

Ab anno 1923 conservator adiunctus apud Museum Guimet meruit; eodem tempore cum aliis edidit periodicum Japon et Extrême-Orient. Ibi ipse multas commentationes necnon carmina scripsit, quorum nonnulla sub pseudonymo "Eugène Vergnaud".

 Opera 
 1901 : "L'art du Yamato" in Revue de l'Art ancien et moderne vol. 9 no. 46 pp. 49-68; no. 47 pp. 111-132
 1902 : "Notes de bibliographie japonaise, I, Une nouvelle édition du Tripitaka chinois" in Bulletin de l'École française d'Extrême-Orient vol. 2 pp. 341-351
 1903-1904 : "La littérature historique du Japon, des origines aux Ashikaga" in Bulletin de l'École française d'Extrême-Orient vol. 3 pp. 564-596; vol. 4 pp. 580-616
 1904 : "Chroniques: Les origines du conflit russo-japonais" in Bulletin de l'École française d'Extrême-Orient vol. 4 pp. 499-522.
 1906 : "L'enseignement indigène dans l'Indochine annamite" in Bulletin de l'École française d'Extrême-Orient vol. 6 pp. 454-463.
 1909 : "Note sur l'histoire de la cartographie indochinoise" in Chabert-L. Gallois, Atlas de l'Indochine française (Hanoi)
 1913 : "Documents sur Pigneau de Béhaine, évêque d'Adran" in Revue indochinoise vol. 1 pp. 1-16, 163-194, 521-536; vol. 2 pp. 323-350.
 1925 : "Une inscription japonaise de l'an 623" in Études asiatiques vol. 2 pp. 403-430 

 Nexus externi 
 Vita apud Scholam Extremi Orientis Francicam

 Bibliographie 
 Necrologia et bibliographia in Bulletin de l'École française d'Extrême-Orient vol. 25 (1925) pp. 599-624

Categoria:Nati 1876
Categoria:Mortui 1925
Categoria:Historici Franciae
Categoria:Scriptores de artibus
Categoria:Iapanologi
Categoria:Directores Scholae Extremi Orientis Francicae